ועדת החוקה, חוק ומשפט, כנסת 23, פרוטוקול מספר 62, 2020-07-22 17:35

יעקב אשר: שלום.

יעקב אשר: אני פותח את ישיבת ועדת החוק ומשפט בהצעת חוק סמכויות מיוחדות להתמודדות עם נגיף הקורונה החדש (הוראת שעה), התשע"ף-2020.

יעקב אשר: לאחר שנדחו כל ההסתייגויות ונדחו כל הרוויזיות וטענות נושא חדש, ולאחר שסיימנו את המלאכה, יש עוד משהו בירוקרטי שצריך לומר?

יעקב אשר: אם יש, נגיד אותו בשמחה.

גור בליי: מה שעומד להצבעה זה בעצם הנוסח על כל השינויים שסוכמו וכמובן בכפוף לשינויי נוסח שתמיד עושים ושהם לא משנים את המהות שעומד להצבעה.

יעקב אשר: אני רוצה להעלות להצבעה את אישור החוק.

יעקב אשר: מי בעד אישור החוק?

יעקב אשר: מי נגד?

יעקב אשר: מי נמנע?

יעקב אשר: בעד – 8

יעקב אשר: נמנעים – 1 אושר

יעקב אשר: 8 בעד, 6 נגד ונמנע אחד.

יעקב אשר: אני אומר לוועדה הנכבדה שהצעת החוק עברה ותוגש לקריאה שנייה ושלישית במליאת הכנסת.

יעקב אשר: ברשותכם, אם אפשר.

יעקב אשר: מי שלא רוצה לשמוע, יכול לקום וללכת.

יעקב אשר: אני עוד לא נעלתי את הישיבה.

יעקב אשר: אני רוצה לומר כמה מלים.

יעקב אשר: דבר ראשון הוא מה שנקרא בענייני דיומא.

יעקב אשר: זה נכון שיש לנו כעס גדול מאוד, מאוד גדול, לי אישית ולחבריי בקואליציה על מה שקרה היום.

יוראי להב-הרצנו: מה קרה היום?

יעקב אשר: אני מבקש לא להפריע לי.

יעקב אשר: אם אתה רוצה להפריע, אני אבקש ממך בכבוד לצאת החוצה.

יעקב אשר: תן לי לסיים את דבריי.

יוראי להב-הרצנו: מותר שאלת הבהרה.

יעקב אשר: אין שאלות הבהרה.

יעקב אשר: אני כרגע אומר הודעה אישית שלי.

יעקב אשר: מותר לי?

יעקב אשר: ישבתי כאן כמה ימים וכמה לילות, אז תן לי לדבר ולא להפריע.

יעקב אשר: חבל, אני חושב שזה ממש מיותר.

יעקב אשר: זה גם לא נותן לך כלום.

יעקב אשר: עם כל הרצון הפוליטי לעשות כל מיני דברים, וייעשו גם כל מיני דברים מצדנו כי אנחנו לא נהיה מוכנים להיות – אנחנו, נציגי יהדות התורה ונציגות של הסיעות החרדיות – תרנגול הכפרות של המאבק הבין-גושי בתוך הממשלה.

יעקב אשר: עם כל הכעס הגדול, אני מבקש שתכבדו את בקשתי.

ניצן הורוביץ: אבל למה זה לכאן?

יעקב אשר: ניצן, אני כל כך מכבד אותך.

יעקב אשר: מי כמוך יודע כמה אני מכבד אותך ואת האחרים אבל אל תפריעו לי באמצע.

יעקב אשר: שאני מבקש.

יעקב אשר: בקשה.

יעקב אשר: מה ביקשתי?

יעקב אשר: לא ביקשתי שתתמוך בחוק.

יעקב אשר: ביקשתי רק שתשמע אותי בסבלנות במשך שתיים-שלוש דקות וזה הכול.

ניצן הורוביץ: חבל שאתה אומר את זה.

יעקב אשר: עם כל הרגשות הללו ועם כל הנטייה הטבעית שרגילה בבניין הזה לעשות, לא הייתה לי ולחבריי דקה אחת של מחשבה לדחות את ההצבעה היום רק מסיבה אחת והיא פיקוח נפש.

יעקב אשר: פיקוח נפש דוחה הכול וכאן לא מעניין הוויכוח אם זה פיקוח נפש של 100 אנשים או של אדם אחד.

עופר כסיף: גם החוק שהצביעו עליו היום הוא פיקוח נפש.

יעקב אשר: ביקשתי לכבד.

יעקב אשר: ביקשתי מאנשים שבדרך כלל אני רואה אותם כאנשים מכובדים, ביקשתי מהם רק דבר אחד.

יעקב אשר: אני ביקשתי.

יעקב אשר: אני לא אינטליגנט עם ארבעה תארים.

יעקב אשר: ביקשתי לכבד.

יעקב אשר: זה הכול.

יעקב אשר: אז תכבדו.

יעקב אשר: מותר לי הודעה אישית.

יעקב אשר: ביליתי כאן כמה ימים, כמה לילות, אז לפחות את זה תכבדו, בטח ידידיי בוועדה.

יעקב אשר: אני אומר שוב שלא היה רגע אחד, לא הייתה מחשבה לשחק עם פיקוח נפש לטובת שום דבר פוליטי כזה או אחר.

יעקב אשר: לא יהיה.

יעקב אשר: לא אצלנו.

יעקב אשר: ולכן למי שחשב שאנחנו הולכים לעשות את זה, כנראה שהוא עדיין לא מכיר את ה-DNA הבסיסי שלנו.

יעקב אשר: לגבי החוק עצמו.

יעקב אשר: אני רוצה לומר שיש מחלוקת גדולה על החוק הזה וזה בסדר, אבל אין מחלוקת על כך שנעשתה כאן בוועדה עבודה מעמיקה, עם הרבה מאוד שעות, ולא היה חבר כנסת אחד – קואליציה או אופוזיציה ובמיוחד אופוזיציה – ולא היו נציגי ציבור, גורמי החברה האזרחית מכל הקשת, כאלה שהכי רחוקים ממני בהרבה מאוד דברים בעניינים של דת ומדינה או דברים כאלה, שלא קיבל את ביטויו כאן, אם זה ב-זום או אם זה כאן.

יעקב אשר: ניהלנו דיונים עמוקים על בסיס של הצעת חוק שהונחה לפנינו.

יעקב אשר: אני רוצה לומר שהצעת החוק הזאת, אין בה סעיף אחד שלא שונה, שלא התהפך ויש כאלה שטוענים, ובצדק, ומותר לכם לטעון, שלא שונה מספיק, הוא בעייתי, בגלל סיבות כאלה ואחרות.

יעקב אשר: אני מכבד את זה אבל אין סעיף אחד שלא שונה ושופר בעבודה משותפת של כולנו.

יעקב אשר: לא שלי לבד.

יעקב אשר: אין דבר כזה.

יעקב אשר: סעיף אחד לא.

יעקב אשר: כולם שופרו וכולם התקדמו.

יעקב אשר: יש כאלה יאמרו לא מספיק, יש כאלה יאמרו כן מספיק.

יעקב אשר: אנחנו בנינו מודל ואת המודל הזה נבחן במהלך השבועות הקרובים וגם את זה אמרתי כאן בוועדה.

יעקב אשר: יש שני פרקים שעדיין לא הכנסנו אותם לחוק המסגרת והם אמורים להיכנס.

יעקב אשר: זה ייתן לנו זמן לחוקק אותם ויהיה לנו גם זמן להפיק לקחים ביחד, עניינית, מקצועית.

יעקב אשר: מאוד מאוד סביר להניח שיהיו גם שינויים שנעשה תוך כדי הפקת הלקחים, גם שלנו כוועדה וגם בהתנהלות של הפלטפורמה החדשה שהולכת לעבוד בעקבות חוק המסגרת.

יעקב אשר: דבר אחרון, ברשותכם.

יעקב אשר: אני אומר לחבריי באופוזיציה.

יעקב אשר: זה נכון שאתם אופוזיציה ואתם לא אוהבים - בלשון המעטה, וזה תמיד כך, גם אני הייתי במקום הזה - לא את הממשלה ולא את התנהלותה.

יעקב אשר: וזה בסדר.

יעקב אשר: גם אני נמצא עכשיו בימים שאני לא אוהב את התנהלותה של הממשלה.

יעקב אשר: לכן אני אומר שזה לגיטימי, לגיטימי עד מאוד, שתתקפו דברים ותשימו אצבע על הדברים אבל דבר אחד ודאי אנחנו לא צריכים לעשות – שזה לא יגיע לרמה אישית.

יעקב אשר: אחד הדברים שקרו לי כאן בתוך העניין, ואולי טיפה לבושתה, לפחות חלק, של הקואליציה.

יעקב אשר: אז נכון שאני הייתי כאן בכל הישיבות, ואני צריך להדגיש שחברי האופוזיציה היו כאן כל הישיבות, אבל היו פעמים שהייתי או לבד או עם כמה חברים מהקואליציה.

יעקב אשר: לבסוף, כשמסתכלים על יושב ראש הוועדה, אומרים, הנה, כל הטענות שיש לנו על כל דבר שזז בממשלה, נבוא אליו בטענות.

יעקב אשר: אני אומר שוב, אני אמשיך הלאה לשמור על הפתיחות שהייתה כאן, על ההגינות שקיימת כאן, לתת לכל אחד לומר את שלו, לכבד כל אחד, לספוג גם דברים כשצריך, אבל בסוף, בסופו של דבר, יש לנו אחריות כלפי הציבור ואנחנו עושים את המיטב שאנחנו יכולים לעשות וכך עשינו.

יעקב אשר: אני רוצה להודות לכל חברי הוועדה על השעות הארוכות שעשינו כאן ביחד.

יעקב אשר: אני רוצה להודות להנהלת הוועדה, לעובדי הוועדה, לחברי הצוות המשפטי, למשרדי הממשלה שחטפו מאתנו הרבה אבל זה חלק מהדיון.

יעקב אשר: אני רוצה להודות לכם שאפשרתם לי לומר את הדברים.

יעקב אשר: תודה רבה.

יעקב אשר: אני נועל את הישיבה.